rejauldu/bengali-wikipedia huggingface dataset:
thumb জর্জ বুকানন (৩০ নভেম্বর ১৮৯০ - ২৮ জুন ১৯৫৫) একজন স্কটিশ প্যাটার্নমেকার, ট্রেড ইউনিয়ন কর্মী এবং সংসদ সদস্য ছিলেন।  বুকানান স্কটল্যান্ডের গ্লাসগোতে জন্মগ্রহণ করেন। একজন প্রতিশ্রুতিবদ্ধ সমাজতান্ত্রিক, তিনি ইন্ডিপেন্ডেন্ট লেবার পার্টিতে (আইএলপি) যোগ দেন।  বুকানন গ্লাসগো ট্রেডস কাউন্সিলের ভাইস-চেয়ারম্যান ছিলেন এবং ১৯১৯ থেকে ১৯২৩ সাল পর্যন্ত সিটি কাউন্সিলে বসেছিলেন। ১৯২২ সালের সাধারণ নির্বাচনে, তিনি গ্লাসগো গরবালসের সংসদ সদস্য (এমপি) হিসাবে হাউস অফ কমন্সে নির্বাচিত হন।  বুকানন স্কটল্যান্ডের জন্য হোম রুল সমর্থন করেছিলেন এবং তিনি স্কটিশ হোম রুল অ্যাসোসিয়েশনের সাথে যুক্ত ছিলেন। ১৯২৪ সালে তিনি একটি স্কটিশ হোম রুল বিল উত্থাপন করেছিলেন কিন্তু স্কটিশ এমপিদের সমর্থন সত্ত্বেও এটি বিরোধীদের দ্বারা আলোচনা করা হয়েছিল।Michael Keating and David Bleiman, Labour and Scottish Nationalism (London: Macmillan, 1979), pp. 81-82.Jack Brand, The National Movement in Scotland (London: Routledge and Kegan Paul, 1978), pp. 43-44.  ১৯৩২ সালে, বুকানন ইউনাইটেড প্যাটার্নমেকারস অ্যাসোসিয়েশন অফ গ্রেট ব্রিটেনের চেয়ারম্যান হন, যেটি তিনি 16 বছর ধরে ছিলেন। তিনি প্রাথমিকভাবে জেমস ম্যাক্সটনের আইএলপিকে মূলধারার লেবার পার্টি থেকে সরিয়ে নেওয়ার সাথে একমত হন কিন্তু ১৯৩৯ সালে লেবারে পুনরায় যোগদানের জন্য এটি ছেড়ে দেওয়ার সিদ্ধান্ত নেন।  ১৯৪৫ সালের সাধারণ নির্বাচনে, বুকানন গ্লাসগো গরবালসের আসনটি ধরে রেখেছিলেন এবং ইউকে ইতিহাসে রেকর্ডকৃত ভোটারদের শতাংশে সর্বাধিক বৃদ্ধি অর্জন করেছিলেন।See United Kingdom general election records#Largest increase in percentage share of vote নির্বাচনের পর, নতুন প্রধানমন্ত্রী, ক্লিমেন্ট অ্যাটলি, বুকাননকে স্কটল্যান্ডের আন্ডার-সেক্রেটারি অফ স্টেট হিসেবে নিযুক্ত করেন। বুকানন পরে পেনশন মন্ত্রী হিসেবেও দায়িত্ব পালন করেন।  বুকানন জাতীয় সহায়তা বোর্ডের চেয়ারম্যানের পদ গ্রহণের জন্য ১৯৪৮ সালে পার্লামেন্ট থেকে পদত্যাগ করেন এবং অ্যালিস কুলেনের স্থলাভিষিক্ত হন, যিনি ইতিমধ্যেই গ্লাসগো গরবালসের প্রার্থী হিসাবে তাঁর স্থলাভিষিক্ত হয়েছিলেন।  তিনি ১৯৫৫ সালে ৬৪ বছর বয়সে মারা যান।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:স্কটিশ শ্রমিক দলের সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:গ্লাসগোর নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:স্বতন্ত্র শ্রমিক দলের সংসদ সদস্য বিষয়শ্রেণী:১৯৫৫-এ মৃত্যু বিষয়শ্রেণী:১৮৯০-এ জন্ম বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:সংসদীয় শান্তি লক্ষ্য গোষ্ঠী বিষয়শ্রেণী:রেড ক্লাইডসাইড বিষয়শ্রেণী:গ্লাসগোর কাউন্সিলর
কলিন ডি গ্র্যান্ডহোম (; জন্ম: ২২ জুলাই, ১৯৮৬) জিম্বাবুয়ের হারারে এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। অকল্যান্ড এইসের প্রতিনিধিত্ব করছেন। এছাড়াও ঘরোয়া রাজ্য চ্যাম্পিয়নশীপের প্রথম-শ্রেণীর ক্রিকেটে মনিকাল্যান্ড, মিডল্যান্ডস, নাগেনাহিরা নাগাসের পক্ষে খেলেছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।   প্রারম্ভিক জীবন  ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের পক্ষে অংশ নেন। ২০০৬ সালে জিম্বাবুয়ে থেকে অভিবাসিত হয়ে নিউজিল্যান্ডে চলে যান ও অকল্যান্ড দলের সদস্য মনোনীত হন। তার বাবা লরেন্স জিম্বাবুয়ের টেস্ট মর্যাদা প্রাপ্তির পূর্বে জিম্বাবুয়ের প্রতিনিধিত্ব করেছেন।   আন্তর্জাতিক ক্রিকেট  ১১ ফেব্রুয়ারি, ২০১২ তারিখে আন্তর্জাতিক ক্রিকেটে অভিষেক ঘটে তার। নিজ জন্মভূমি জিম্বাবুয়ের বিপক্ষে টুয়েন্টি২০ আন্তর্জাতিক খেলার জন্য নিউজিল্যান্ডের সদস্যরূপে খেলেন। একই বছরের মার্চে দক্ষিণ আফ্রিকার বিপক্ষে অভিষেক ওডিআইয়ে আলবি মরকেলের রান-আউটের শিকারে পরিণত হবার পূর্বে ৩৬ বলে ৩৬ রান সংগ্রহ করেন তিনি। নভেম্বর, ২০১৬ সালে সফরকারী পাকিস্তানের বিপক্ষে টেস্ট সিরিজ খেলার জন্য নিউজিল্যান্ড দলের সদস্য করা হয়। ১৭ নভেম্বর ক্রাইস্টচার্চে সিরিজের প্রথম টেস্টে তার অভিষেক হয়। আজহার আলীকে আউটের মাধ্যমে নিজস্ব প্রথম টেস্ট উইকেট তুলে নেন। এছাড়াও প্রথম ইনিংসে পাঁচ উইকেট লাভের কৃতিত্বের অধিকার হন তিনি। খেলায় তার দল ৮ উইকেটে জয় পায় ও তিনি ম্যান অব দ্য ম্যাচের পুরস্কার লাভ করেন।   তথ্যসূত্র    আরও দেখুন   ফেন ক্রেসওয়েল  নিউজিল্যান্ড জাতীয় ক্রিকেট দল  টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ         বিষয়শ্রেণী:১৯৮৬-এ জন্ম বিষয়শ্রেণী:অকল্যান্ডের ক্রিকেটার বিষয়শ্রেণী:জীবিত ব্যক্তি বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডে অভিবাসনকারী জিম্বাবুইয়ান বিষয়শ্রেণী:নাগেনাহিরা নাগাসের ক্রিকেটার বিষয়শ্রেণী:মনিকাল্যান্ডের ক্রিকেটার বিষয়শ্রেণী:মিডল্যান্ডসের ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব বিষয়শ্রেণী:হারারে থেকে আগত ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের শ্বেতাঙ্গ ব্যক্তি বিষয়শ্রেণী:নিউজিল্যান্ডের নাগরিকীকৃত নাগরিক
রাহুল মজুমদার (জন্ম: ৫ মে, ১৯৯০) একজন ভারতীয় অভিনেতা যিনি মূলত বাংলা চলচ্চিত্র এবং টেলিভিশন ধারাবাহিকে অভিনয় করেন। রাহুল বাংলা চলচ্চিত্র "ভুল পথ" এর মাধ্যমে অভিষেক করেছিলেন, যেখানে তিনি কেন্দ্রীয় চরিত্রে অভিনয় করেছিলেন।https://bangla.hindustantimes.com/entertainment/rahul-majumder-talks-about-starting-and-struggling-days-on-tv-industry-31666251334896.htmlhttps://timesofindia.indiatimes.com/tv/news/bengali/actor-rahul-mazumdar-turns-a-year-older/articleshow/100005640.cms   অভিনয় জীবন  রাহুল মজুমদার বাংলা টেলিভিশন সিরিজ দেবী চৌধুরানী দিয়ে তার কর্মজীবন শুরু করেন। দেবী চৌধুরানী ছাড়াও তিনি অনেক টেলিভিশন সিরিয়ালে কাজ করেছেন যেমন ভাগলোকখি, খুকুমনি হোম ডেলিভারি, হোরোগৌরি পাইস হোটেল। ২০১৮ সালে তিনি ভুল পথ চলচ্চিত্রের মাধ্যমে চলচ্চিত্রে অভিষেক করেন।https://timesofindia.indiatimes.com/tv/news/bengali/daily-soap-khukumoni-home-delivery-to-end-its-journey/articleshow/90873978.cmshttps://www.ottplay.com/news/horogouri-pice-hotel-rahul-majumder-to-bid-adieu-to-the-serial/f3d3e995ca974https://timesofindia.indiatimes.com/tv/news/bengali/bengali-television-show-debi-choudhurani-completes-one-year/articleshow/70276733.cms   টেলিভিশন   বছর সিরিয়াল চরিত্র চ্যানেল ভাষা প্রোডাকশন হাউসনোটরেফারেন্স 2018-2019  দেবী চৌধুরানী  ব্রজেশ্বর রায় ওরফে "ব্রজো" - প্রফুল্লের স্বামী  স্টার জলসা  বাংলাসুব্রত রায় প্রোডাকশনসপ্রধান ভূমিকা 2020-2021  ভাগলোকখি বোধয়ন সরকার ওরফে বোধি শশী সুমিত প্রোডাকশন  প্রধান ভূমিকা 2021-2022  খুকুমনি হোম ডেলিভারি বিহান দেব ব্লুজ প্রোডাকশন  মুখ্য ভূমিকা  2022-2024  হোরোগৌরি পাইস হোটেল শঙ্কর ঘোষ যিশু উজ্জ্বল সেনগুপ্ত প্রোডাকশনসপ্রধান ভূমিকা৷    তথ্যসূত্র    বহিঃসংযোগ      বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা
রিচার্ড ট্রেভর বারবার (; জন্ম: ৩ জুন, ১৯২৫ - মৃত্যু: ৭ আগস্ট, ২০১৫) ওয়েলিংটনের ওতাকি এলাকায় জন্মগ্রহণকারী বিশিষ্ট নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন। ১৯৫৬ সালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন তিনি।  নিউজিল্যান্ডের ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে মূলতঃ মাঝারিসারির ডানহাতি ব্যাটসম্যান ছিলেন ট্রেভর বারবার।   প্রারম্ভিক জীবন  ১৯৪৫-৪৬ থেকে ১৯৫৮-৫৯ মৌসুম পর্যন্ত ওয়েলিংটন দলে খেলেন। ১৯৫০-৫১, ১৯৫১-৫২ ও ১৯৫৫-৫৬ থেকে ১৯৫৭-৫৮ মৌসুম পর্যন্ত ওয়েলিংটনের অধিনায়কত্ব করেন। ১৯৫৩-৫৪ মৌসুমে ওতাগোর বিপক্ষে একমাত্র সেঞ্চুরি (১১৭) করেন। এছাড়াও, প্লাঙ্কেট শীল্ডের দুই খেলায় উইকেট-রক্ষকের দায়িত্ব পালন করেছেন তিনি। তার অধিনায়কত্বে দল শীল্ডের শিরোপা জয় করেছিল। এরপর ১৯৫৯-৬০ মৌসুমে সেন্ট্রাল ডিস্ট্রিক্টসের পক্ষে খেলেন ও দলের অধিনায়কত্ব করেন। টেস্টের তুলনায় প্রথম-শ্রেণীর ক্রিকেটেই নিজেকে মেলে ধরেছেন তিনি।   খেলোয়াড়ী জীবন  সমগ্র খেলোয়াড়ী জীবনে একটিমাত্র টেস্টে খেলার সুযোগ পেয়েছেন তিনি। ৩ মার্চ, ১৯৫৬ তারিখে ওয়েলিংটনের ব্যাসিন রিজার্ভে অনুষ্ঠিত সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। ঐ টেস্টের উভয় ইনিংসে (১২, ৫) তিনি সর্বমোট ১৭ রান তোলেন ও গ্যারি সোবার্সের ক্যাচ নিয়েছেন। উভয় ইনিংসেই সনি রামাদিনের হাতে আউট হন তিনি।   মূল্যায়ন  ডিক ব্রিটেনডেন ট্রেভর বারবার সম্পর্কে লিখেছেন যে, মাঠের সর্বত্র তিনি প্রভাববিস্তার করেছেন। বিশেষ করে, স্লিপ ও গালি অঞ্চলে তার ফিল্ডিং ছিল অনবদ্য। তার কভার ড্রাইভ ছিল ভারসাম্যপূর্ণ ও সময়োপযোগী।R.T. Brittenden, New Zealand Cricketers, A.H. & A.W. Reed, Wellington, 1961, p. 12-13.  ১ মার্চ, ২০১৩ তারিখে স্যামি গুইলেনের মৃত্যুর পর তিনি নিউজিল্যান্ডের সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। ৭ আগস্ট, ২০১৫ তারিখে ৯০ বছর বয়সে ক্রাইস্টচার্চে তার দেহাবসান ঘটে। এরফলে জন রিচার্ড রিড নিউজিল্যান্ডের সর্বাপেক্ষা বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।   তথ্যসূত্র    আরও দেখুন   সনি রামাদিন  ইয়ান সিনক্লেয়ার  এক টেস্টের বিস্ময়কারী  নিউজিল্যান্ড জাতীয় ক্রিকেট দল   বহিঃসংযোগ       বিষয়শ্রেণী:১৯২৫-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:নর্থ আইল্যান্ডের ক্রিকেটার
কাদালান () হচ্ছে ১৯৯৪ সালে মুক্তিপ্রাপ্ত একটি তামিল প্রণয়ধর্মী সহিংসতাবাদী চলচ্চিত্র। এস. শঙ্কর চলচ্চিত্রটির কাহিনী লিখেছিলেন এবং পরিচালনা করেছিলেন। প্রভু দেবা এবং নাগমা চলচ্চিত্রটির নায়ক-নায়িকার ভূমিকায় ছিলেন। এ আর রহমান এর সঙ্গীত পরিচালনায় এই চলচ্চিত্রটি হিন্দি ভাষায় ডাবিং করে হামসে হ্যায় মোকাবেলা হিসেবে মুক্তি দেওয়া হয়েছিলো। এস. শঙ্কর সেরা চলচ্চিত্র পরিচালক হিসেবে ফিল্মফেয়ার পুরস্কার জিতেছিলেন এবং সঙ্গীত পরিচালক এ আর রহমান সেরা সঙ্গীত পরিচালক (ফিল্মফেয়ার) পুরস্কার পেয়েছিলেন।  অভিনয়ে   প্রভু দেবা - প্রভু  নাগমা - শ্রুতি  ভাদিভেলু - বসন্ত  রঘুবরণ - মল্লিকার্জুন মল্লি  গিরিশ কারনাড - ককর্লা সত্যনারায়ণ  মনোরমা - শ্রুতির দাদী   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের তামিল ভাষার চলচ্চিত্র বিষয়শ্রেণী:ভারতীয় রাজনৈতিক সহিংসধর্মী চলচ্চিত্র বিষয়শ্রেণী:ভারতীয় প্রণয়ধর্মী থ্রিলার চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:পুদুচেরিতে ধারণকৃত চলচ্চিত্র বিষয়শ্রেণী:এস. শঙ্কর পরিচালিত চলচ্চিত্র বিষয়শ্রেণী:চেন্নাইয়ের পটভূমিতে চলচ্চিত্র বিষয়শ্রেণী:উত্তরপ্রদেশের পটভূমিতে চলচ্চিত্র বিষয়শ্রেণী:উত্তরপ্রদেশে ধারণকৃত চলচ্চিত্র বিষয়শ্রেণী:মানালি, হিমাচল প্রদেশে ধারণকৃত চলচ্চিত্র বিষয়শ্রেণী:মহীশূরে ধারণকৃত চলচ্চিত্র বিষয়শ্রেণী:রাজামুন্দ্রিতে ধারণকৃত চলচ্চিত্র
মো. নূর ইসলাম (বীর বিক্রম) (জন্ম: ১৯৫৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম ও বীর প্রতীক খেতাব প্রদান করে।   জন্ম ও পারিবারিক পরিচিতি  মো. নূর ইসলাম, বীর বিক্রম, জামালপুর জেলার বকশীগঞ্জ উপজেলার ধানুয়া গ্রামে জন্মগ্রহণ করেন। তাঁর বাবার নাম রইসউদ্দিন এবং মায়ের নাম নবীরন নেছা। বর্তমানে তিনি বকশীগঞ্জ উপজেলার সূর্যনগর গ্রামে বসবাস করছেন। তাঁর স্ত্রীর নাম নুরুননাহার। তাঁদের চার সন্তানের পরিবার রয়েছে। নূর ইসলামের খেতাবের সনদ নম্বর ৩৯৬।    মুক্তিযুদ্ধে অংশগ্রহণ  মো. নূর ইসলাম ১৯৭১ সালে বাংলাদেশের স্বাধীনতা যুদ্ধে ১১নং সেক্টরের অধীন মহেন্দ্রগঞ্জ সাব-সেক্টরে যোগ দেন। যুদ্ধের শুরুতে তাঁর যুদ্ধ এলাকা ছিল কামালপুর। তিনি স্থানীয়ভাবে এ অঞ্চলে মুক্তিযুদ্ধের প্রতিরোধ গড়ে তুলতে গুরুত্বপূর্ণ ভূমিকা পালন করেন। এপ্রিল ১৯৭১ পর্যন্ত ধানুয়া ও আশপাশের এলাকা মুক্ত ছিল। কিন্তু পাকিস্তানি বাহিনী কামালপুরে ঘাঁটি স্থাপন করলে তিনি ২২ মে ভারতে চলে যান। সেখানে তিনি মহেন্দ্রগঞ্জ যুবশিবিরে আশ্রয় নেন এবং তেলঢালা পাহাড়ে এক মাসব্যাপী প্রশিক্ষণ গ্রহণ করেন। প্রশিক্ষণ শেষে তিনি মহেন্দ্রগঞ্জ সাব-সেক্টরে যোগদান করেন।   যুদ্ধে অংশগ্রহণ ও ভূমিকা  জুলাই মাসের শেষ দিক থেকে কামালপুর এলাকায় পাকিস্তানি বাহিনীর সঙ্গে মুক্তিযোদ্ধাদের নিয়মিত যুদ্ধ শুরু হয়। মো. নূর ইসলাম খাসিয়াপাড়া, বাট্টাজোড়, কামালপুর, উঠানিপাড়া, গলাকাঠি, খাসির গ্রাম, তেনাচিড়া এবং ধানুয়ার বিভিন্ন যুদ্ধে অংশগ্রহণ করেন। তিনি স্থানীয় হওয়ায় মুক্তিযুদ্ধে গাইড হিসেবে গুরুত্বপূর্ণ ভূমিকা পালন করেন। রাস্তাঘাট ও এলাকার সঠিক চেনা-পরিচিতির কারণে তাঁকে প্রায়শই মুক্তিযোদ্ধাদের দলের সামনে থেকে নেতৃত্ব দিতে হতো।   আহত ও চিকিৎসা  ১৭ অক্টোবর ধানুয়ার সম্মুখযুদ্ধে মো. নূর ইসলাম গুলিবিদ্ধ হয়ে গুরুতর আহত হন। সহযোদ্ধারা তাঁকে উদ্ধার করে ভারতের তুরা হাসপাতালে পাঠান। পরে উন্নত চিকিৎসার জন্য তাঁকে গোয়াহাটি এবং লক্ষ্ণৌতে স্থানান্তর করা হয়। তিনি লক্ষ্ণৌতে চিকিৎসাধীন অবস্থায় দেশ স্বাধীন হওয়ার খবর পান।   পুরস্কার ও সম্মাননা  মো. নূর ইসলাম দুটি বীরত্বসূচক খেতাবের জন্য স্বীকৃত— বীর প্রতীক এবং বীর বিক্রম। ২০১১ সালে তিনি জানতে পারেন যে তাঁর নাম "বীর বিক্রম" খেতাবেও অন্তর্ভুক্ত রয়েছে। বীর বিক্রমের গেজেটে তাঁর নম্বর ১৭১। তিনি বীর প্রতীকের সনদ পেয়েছেন, তবে বীর বিক্রমের সনদ এখনো পাননি।[https://view.publitas.com/liberationwarbangladesh/1189-ekaattrer-biiryoddhaader-abismrnniiyy-jiibngaanthaa/page/273 মুক্তিযুদ্ধ ই-আর্কাইভ, "একাত্তরের বীরযোদ্ধাদের অবিস্মরণীয় জীবনগাঁথা – খেতাবপ্রাপ্ত মুক্তিযোদ্ধা সম্মাননা স্মারকগ্রন্থ"}}১৯৭৩ সালের ১৫ ডিসেম্বর প্রকাশিত বাংলাদেশ সরকারের প্রতিরক্ষা মন্ত্রণালয়ের চূড়ান্ত গেজেট, গেজেট নং-৮/২৫/ডি-১/৭২-১৩৭৮   তথ্যসূত্র    বহি:সংযোগ    পাদটীকা   বিষয়শ্রেণী:বীর বিক্রম বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
সাজনপুর ইসলামিয়া উচ্চ বিদ্যালয় () শরীয়তপুর জেলার ভেদরগঞ্জ থানার সাজনপুর গ্রামের একটি ঐতিহ্যবাহী বিদ্যালয়। এটি পাকিস্তানি শাসনামলে প্রতিষ্ঠিত হয়। এর প্রতিষ্ঠাতা হলেন আলহাজ্ব মুন্সি হোসেন আলী সরদার।  প্রতিষ্ঠা ও অগ্রগতি 350px|thumb|upright|খেলার মাঠসহ বিদ্যালয়ের সম্মুখপ্রান্ত এটি ১৯৬৫ সালে প্রতিষ্ঠিত হয়। ২০১৩ সালের পর থেকে এর অন্যতম এক পাঠ্যভবনের পুনর্নিমান কাজ চলে আসছে। তিনতলা বিশিষ্ট ভবন নির্মানের উদ্ভোদন করেন শরীয়তপুর তিন আসনের এমপি নাহিম রাজ্জাক।  কর্তৃপক্ষ ও বিদ্যালয় সাজনপুর ইসলামিয়া উচ্চ বিদ্যালয়ের সভাপতি হলেন সাবেক ইউপি -চেয়ারম্যান আলি আজম ফরিদি।প্রধান শিক্ষক তোফাজ্জল হোসেন মোড়ল। সহকারী প্রধান শিক্ষক খালেদ মোঃ আলমগীর। শিক্ষকের সংখ্যা ১৫ জন।ছাত্র-ছাত্রীর সংখ্যা ৫৫০+ । এছাড়াও আছেন একজন কেরানী,একজন দপ্তরি,একজন আয়া-ওয়াশম্যান।  প্রাতিষ্ঠানিক কার্যক্রম ও সুবিধা  বার্ষিক সাংষ্কৃতিক অনুষ্ঠান বিদ্যালয়ে প্রতিবছর ছাত্রছাত্রী, ম্যানেজিং কমিটি এবং স্থানীয় স্বেচ্ছাসেবকদের পক্ষ থেকে ক্রীড়া ও সাংস্কৃতিক প্রতিযোগিতা অনুষ্ঠানের আয়োজন করা হয়। ক্রীড়া প্রতিযোগিতার মধ্যে রয়েছে বিভিন্ন রকমের দৌড়, উচ্চ লাফ, দীর্ঘ লাফ, গোলক নিক্ষেপ, কাবাডি খেলা, যেমন খুশি তেমন সাজ, মেয়েদের বিষের বালিশ ইত্যাদিসহ অন্যান্য আয়োজন। সাংস্কৃতিক প্রতিযোগিতার মধ্যে রয়েছে কোরআন তেলাওয়াত,  গীতা পাঠ, কবিতা আবৃতি,গজল, উপস্থিত বক্তৃতা, গান ও নৃত্য পরিবেশন ইত্যাদি। উপস্থিত বিচারকদের দ্বারা প্রথম,দ্বিতীয় ও তৃতীয় নির্বাচিত হয়।বিদ্যালয়ের শিক্ষক,ছাত্রছাত্রীসহ স্থানীয় এলাকার লোকজন বিদ্যালয়ের প্রাঙ্গনে এসে সাংস্কৃতিক অনুষ্ঠান উপভোগ করেন।  খেলার মাঠ এবং উদ্যান বিদ্যালয়ের প্রাঙ্গনে একটি বড় খেলার মাঠ রয়েছে।অবসর সময়ে মাঠে ছাত্রছাত্রীরা চলেফেরা ও বিভিন্ন রকমের খেলাধুলা করে।এর মধ্যে জনপ্রিয় খেলাগুলো হলো ক্রিকেট,ফুটবল,ব্যাডমিণ্টন,ভলিবল,,কাবাডি,গোল্লাছোট প্রমুখ।  প্রতিবছর এ মাঠেই স্থানীয় মাধ্যমিক বিদ্যালয়গুলোর মধ্যে আন্তঃস্কুল ফুটবল টূর্ণামেণ্ট এবং ক্রিকেট টূর্ণামেণ্টের আয়োজন হয়।এছাড়া স্থানীয় অন্যান্য খেলার কার্যক্রম এ মাঠেই অনুষ্ঠিত হয়।এ মাঠ যেন বিদ্যালয়ের ছাত্রছাত্রী এবং স্থানীয় লোকদের খেলাধুলা ও বিনোদনের কেন্দ্রস্থল।  স্কুল ল্যাব বিদ্যালয়টিতে বিজ্ঞান বিভাগের শিক্ষার্থিদের জন্যে একটি সায়েন্স ল্যাব ও একটি কম্পিউটার ল্যাব রয়েছে।বর্তমানে এর সুদূরপ্রসারী ব্যবস্থা না থাকায় এগুলোর উন্নয়ন কার্যক্রম চলছে।  বিভাগ সমূহ  বিজ্ঞান শাখা  ব্যাবসায় শাখা  মানবিক শাখা  সহশিক্ষা কার্যক্রম বিশ্বসাহিত্য কেন্দ্র শাখা বাংলাদেশের বিশ্বসাহিত্য সংগঠন সেকায়েপ থেকে অনূদিত সাহিত্যের বিভিন্ন বই,উপন্যাস,গ্রন্থ,গল্প ইত্যাদি ছাত্রছাত্রীদের বিনামূল্যে পড়তে দেয়া হয়।এর জন্যে একজন শিক্ষক নিয়োগ আছেন।প্রত্যেক শ্রেণির জন্য উপযুক্ত বইগুলো আলাদাভাবে রাখা হয়।বইপ্রেমী ছাত্রছাত্রীরা এর সদস্য হয়ে বিভিন্ন রকমের উপন্যাস,গ্রন্থ পড়তে পারে।বছরে এসব বই থেকে একটা পরিক্ষার আয়োজন করা হয়ে থাকে।ভালো ফলাফলকারি ছাত্রছাত্রীরা বই পুরস্কার পেয়ে থাকে।  স্কাউট গ্রুপ  বিতর্ক প্রতিযোগিতা  বিদ্যালয়ের কৃতি ছাত্রছাত্রীবৃন্দ  তথ্যসূত্র  বিষয়শ্রেণী:শরীয়তপুর জেলার বিদ্যালয়
৩২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের কাঁকুড়গাছি ও বাগমারি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি মানিকতলা বিধানসভা কেন্দ্রের অন্তর্গত।  বিবরণ ৩২ নং ওয়ার্ডের সীমানা নিম্নরূপ: উত্তর দিকে পূর্ব রেল ও নিউ ক্যানাল ক্রসিং, বিধাননগর রোড ও বাগমারি রোড; পূর্ব দিকে ইস্টার্ন মেট্রোপলিটান বাইপাস; দক্ষিণ দিকে বারীন ঘোষ সরণি ও সতিন সেন সরণি এবং পশ্চিম দিকে পূর্ব রেল লাইন ও বাগমারি রোড।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৩২ নং ওয়ার্ডরূপা বাগচীভারতের কমিউনিস্ট পার্টি (মার্ক্সবাদী)ওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০রূপা বাগচীভারতের কমিউনিস্ট পার্টি (মার্ক্সবাদী)  ২০১৫শান্তিরঞ্জন কুণ্ডুসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
রাচেল লুইস ওব্রেগন পিটার্স-ভিলাফুয়ের্তে (জন্ম: ২০ অক্টোবর, ১৯৯১) একজন ফিলিপিনো মডেল, উপস্থাপিকা ও সুন্দরী প্রতিযোগিতার খেতাবধারী, যিনি ২০১৭ সালে মিস ইউনিভার্স ফিলিপাইনের মুকুট অর্জন করেছিলেন। তিনি মিস ইউনিভার্স ২০১৭ প্রতিযোগিতায় ফিলিপাইনের প্রতিনিধিত্ব করেছিলেন এবং শীর্ষ ১০ সেমিফাইনাল তালিকায় ছিলেন।     তথ্যসূত্র    বাহ্যিক লিঙ্কগুলি    বিবি পিলিপিনাসের ওয়েবসাইটে প্রোফাইল  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মানামার ব্যক্তি বিষয়শ্রেণী:মিস ইউনিভার্স ২০১৭-এর প্রতিযোগী বিষয়শ্রেণী:ফিলিপিনো নারী মডেল বিষয়শ্রেণী:অস্ট্রেলিয়ায় ফিলিপিনো প্রবাসী বিষয়শ্রেণী:থাইল্যান্ডে ফিলিপিনো প্রবাসী বিষয়শ্রেণী:বাহরাইনে ফিলিপিনো প্রবাসী বিষয়শ্রেণী:ব্রিটিশ বংশোদ্ভূত ফিলিপিনো ব্যক্তি বিষয়শ্রেণী:মিস ওয়ার্ল্ড ফিলিপাইনের বিজয়ী
থাম্ব|২০০৩-এর একটি বিবাহের পোশাক বিয়ের পোশাক বা ব্রাইডাল গাউন হল বিয়ের অনুষ্ঠানের সময় কনের দ্বারা পরিধান করা পোশাক। গাউনের রঙ, শৈলী এবং আনুষ্ঠানিক গুরুত্ব বিবাহের অংশগ্রহণকারীদের ধর্ম এবং সংস্কৃতির উপর নির্ভর করতে পারে। পশ্চিমা সংস্কৃতি এবং অ্যাংলো-স্যাক্সন সাংস্কৃতিক ক্ষেত্রে, বিবাহের পোশাকটি সাধারণত সাদা হয়, একটি ফ্যাশন যা রানী ভিক্টোরিয়া ১৮৪০ সালে বিয়ে করার সময় জনপ্রিয় করেছিলেন। প্রাচ্যের সংস্কৃতিতে, নববধূরা প্রায়শই শুভর প্রতীক হিসাবে লাল রং বেছে নেয়।   পাশ্চাত্য সংস্কৃতি    পশ্চিম এশিয়ান/উত্তর আফ্রিকান পোশাক    পূর্ব এশিয়ার পোশাক    দক্ষিণ এশিয়ার পোশাক    দক্ষিণ-পূর্ব এশিয়ার পোশাক    আধুনিক পশ্চিমা ধাঁচের পোশাক     তথ্যসূত্র    বহিঃসংযোগ    মেট্রোপলিটন মিউজিয়াম অফ আর্ট লাইব্রেরি থেকে 1820-1929 সালের বিবাহের পোশাকের ফ্যাশন প্লেট  শিকাগো ইতিহাস যাদুঘর ডিজিটাল সংগ্রহে বিবাহের পোশাক   বিবাহের পোশাক, 1900, স্টেটেন আইল্যান্ড হিস্টোরিক্যাল সোসাইটি অনলাইন সংগ্রহ ডেটাবেসে  বিবাহের পোশাক, 1951, স্টেটেন আইল্যান্ড হিস্টোরিক্যাল সোসাইটি অনলাইন সংগ্রহ ডেটাবেসে  বিষয়শ্রেণী:পোশাক বিষয়শ্রেণী:বিয়ে বিষয়শ্রেণী:বিবাহের পোশাক বিষয়শ্রেণী:গাউন
রফিকুল ইসলাম বলতে যাদেরকে বোঝানো হতে পারে;   মুহাম্মদ রফিকুল ইসলাম -(এয়ার ভাইস মার্শাল) বাংলাদেশ বিমান বাহিনীর প্রধান হিসেবে ৪ জুন ২০০১ হতে ৮ এপ্রিল ২০০২ পর্যন্ত দায়িত্ব পালন করেন।  রফিকুল ইসলাম খাঁন - (জন্ম: ১৯৬৬ সাল) বাংলাদেশের একজন বাংলাদেশ জামায়াতে ইসলামীর নেতা।  রফিকুল খান - (জন্ম: ৭ নভেম্বর ১৯৭৭, রাজশাহী) একজন বাংলাদেশী ক্রিকেটার।
ইহাভান্ধু মালদ্বীপের একটি জনবহুল দ্বীপ। এটি দেশের উত্তরাঞ্চলীয় ভৌগোলিক অ্যাটলে অবস্থিত এবং প্রশাসনিকভাবে হা আলিফ অ্যাটলের অংশ। এটি ইহাভান্ধু দ্বীপ কাউন্সিল দ্বারা পরিচালিত একটি দ্বীপ পর্যায়ের প্রশাসনিক নির্বাচন কেন্দ্র।   ইতিহাস  মালদ্বীপে পর্তুগিজ শাসনকে পরাজিত করা মালদ্বীপের বীর মোহাম্মদ ঠাকুরুফানু (বোদুথানকুড়ুফানু) এর গল্পটিতে প্রকাশ পেয়েছে যে মোহাম্মদ ঠাকুরুফানানুর মা একজন ইহবান্ধু মহিলা ছিলেন। এই দ্বীপে ব্রেইন প্রবাল ব্যবহার করে ১৭০১ সালে সুলতান ইব্রাহিম মুহিরুধীন নির্মিত একটি মসজিদ রয়েছে। পুনরুদ্ধারের মাধ্যমে, এর উৎস বজায় রাখা হয়েছে কারণ মসজিদটি ইহাভান্ধু দ্বীপের একমাত্র অবশিষ্ট প্রত্নতাত্ত্বিক প্রমাণ।   ভূগোল  দ্বীপটি দেশের রাজধানী, মালে এর  উত্তরে অবস্থিত।  ইহাভান্ধু দ্বীপপুঞ্জের অন্যতম বড় পরিবেশগত সমস্যা হলো ভূমি ক্ষয়।   জনমিতি    অর্থনীতি  ঐতিহ্যগতভাবে, দ্বীপটি প্রকৃত মৎস্য শীকারের দ্বীপ। এখানকার বেশিরভাগ কর্মক্ষম বয়সের লোকই অভিজ্ঞ জেলে। দেশটির টুনা (শীতল ও হিমায়িত) এবং শুকনো মাছ রফতানির জন্যও ইহভান্ধুর অবদান রয়েছে। সরকারী মালিকানাধীন মৎস্য সংস্থা, মালদ্বীপ শিল্প মৎস্য সংস্থাও এই অঞ্চলে কাজ করে।   শিক্ষা  ১৪ ই মে ১৯৭৯ এ চালু হওয়া, ইহাভান্ধু স্কুল দ্বীপের পাবলিক স্কুল হিসেবে কাজ করে, এটি প্রাথমিক থেকে উচ্চমাধ্যমিক শিক্ষা প্রদান করে।http://isles.egov.mv/Island/Index.aspx?lid=2&tid=0&id=7  Isles: island profile প্রথমদিকে, স্কুলটির নাম "ইহাভান্ধু মাধারুসা" ছিল। তখন এটি স্থানীয় লোকের মালিকানাধীন ছিল। ২০০৩ সালে স্কুলটি এ-লেভেল গ্রেড সহ আন্তর্জাতিক জিসিই সাধারণ স্তরের পরীক্ষার জন্য শিক্ষার্থীদের প্রস্তুত করে এবং ১৯৯৯ সালে মাধ্যমিক গ্রেড প্রদান করা শুরু করে। স্কুলটি ২০০৫ সালে একটি সরকারী মালিকানাধীন বিদ্যালয়ে পরিণত হয়।  বর্তমানে, এই বিদ্যালয়ে পুরো অ্যাটলে সব থেকে বেশি শিক্ষার্থী রয়েছে (২০১১ সালে ৭৫৭ জন শিক্ষার্থী)।   পরিবহন  দ্বীপে প্রবেশের সমস্যা সমাধানের জন্য একটি পোতাশ্রয় খনন করা হয়েছে। এর ক্ষেত্রফল । এটি ১৯৯২ সালে ড্রেজিং করা হয়েছিল। ২০০০ সালে বন্দরটি মেরামত করা হয়েছিল। এই বন্দরটি দ্বীপের অর্থনীতিতে গুরুত্বপূর্ণ ভূমিকা পালন করে। বিশেষত এই দ্বীপের বেশিরভাগ দ্বীপপুঞ্জের কর্মরত জেলেরা প্রতিদিন এটি ব্যবহার করে।  ২০১০ সালের ১১ নভেম্বর, সরকার একটি নতুন বন্দর তৈরির জন্য ৪,৪৯০,৬৭৮.৯৪ মার্কিন ডলার ব্যয় করে একটি প্রকল্প শুরু করে। প্রকল্পের কাজ এখনও শেষ হয়নি। প্রকল্পটির ঠিকাদার এমটিসিসির মতে, ২০১১ সালের সেপ্টেম্বর পর্যন্ত ব্রেকওয়াটার নির্মাণকাজ ৩৬% শেষ হয়েছে। এই নতুন বন্দরের আয়তন ।   তথ্যসূত্র    বহিঃসংযোগ    ইহাভান্ধু সরকারী সংবাদ ওয়েবসাইট  দ্বীপসমূহ: ইহাভান্ধু   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:মালদ্বীপের প্রবাল দ্বীপ
ডাডলি মারলন ভনহাট (; জন্ম: ৩১ মার্চ, ১৯৬৫) কালুতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে মুরস স্পোর্টস ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মারলন ভনহাট।   খেলোয়াড়ী জীবন  উদ্বোধনী ব্যাটসম্যান ছিলেন মারলন ভনহাট। ১৯৮৩-৮৪ মৌসুম থেকে ১৯৮৮-৮৯ মৌসুম পর্যন্ত মারলন ভনহাটের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন মারলন ভনহাট। ৩ ফেব্রুয়ারি, ১৯৮৫ তারিখে পার্থে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।  ১৯৮৪ সালে ইংল্যান্ডে চমৎকার ক্রীড়াশৈলী প্রদর্শন শেষে উজ্জ্বীবিত শ্রীলঙ্কা দলের সদস্যরূপে ১৯৮৪-৮৫ মৌসুমে ১৯ বছর বয়সে একদিনের দলের অস্ট্রেলিয়ার বিপক্ষে প্রথম খেলেন। তবে, এর পরপরই তার খেলার সুযোগ স্তিমিত হয়ে আসে। ১৯৮৬ সালের পর খেলা থেকে বিরত থাকেন। তবে, ১৯৮৮-৮৯ মৌসুমে মুরস স্পোর্টস ক্লাবের পক্ষে তিনটি খেলায় অংশ নিয়ে কিছুটা সফলতার স্বাক্ষর রেখেছিলেন।   অবসর  ফেব্রুয়ারি, ২০২০ সালে দক্ষিণ আফ্রিকায় অনুষ্ঠিত পঞ্চাশোর্ধ্ব ক্রিকেট বিশ্বকাপে শ্রীলঙ্কা দলের সদস্যরূপে মনোনীত হন। তবে, প্রতিযোগিতার তৃতীয় রাউন্ডের খেলা চলাকালে করোনভাইরাসের বৈশ্বিক মহামারি আকারে ছড়িয়ে পড়ায় পরিত্যক্ত ঘোষিত হয়।  বর্তমানে তিনি অস্ট্রেলিয়ার ভিক্টোরিয়া এলাকায় বসবাস করছেন।http://www.espncricinfo.com/magazine/content/story/598345.html   তথ্যসূত্র    আরও দেখুন   ডেভিড হেইন  ইউভাইস কারনাইন  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ায় শ্রীলঙ্কান অভিবাসী বিষয়শ্রেণী:মুরস স্পোর্টস ক্লাবের ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার